

**"Бридас" компаниясынан "Қазақгаз" МХК және "Алаугаз" АҚ газ-көлiк жүйесi концессиясы шартын жасау жөнiнде эксклюзивтi келiссөздер жүргiзу құқығын қайтып алу туралы**

Қазақстан Республикасы Премьер-Министрiнiң Өкiмi 1997 жылғы 21 сәуiр N 108-ө

      "Бридас" (Аргентина) компаниясының өзiнiң табыс еткен "Қазақгаз"
МХК және "Алаугаз" АҚ газ-көлiк жүйесi концессиясы шарты жобасын
Қазақстан Республикасы Премьер-Министрiнiң 1997 жылғы 25 ақпандағы
N 42 өкiмiмен құрылған жұмыс тобының компанияның ұсынған тендерлiк
ұсыныстарының шарттарына сәйкес келтiру жөнiндегi тапсырмасын
орындамауына байланысты:

      1. "Бридас" компаниясынан "Қазақгаз" МХК және "Алаугаз" АҚ
газ-көлiк жүйесi концессиясы шартын жасау жөнiнде эксклюзивтi
келiссөздер жүргiзу құқығы қайтып алынсын.

      2. Жоғарыда аталған жұмыс тобына 1997 жылдың 25 мамырына дейiн
мерзiмде "Қазақгаз" МХК және "Алаугаз" АҚ газ-көлiк жүйесi
концессиясы туралы шарттың талаптары бойынша "Бридас" компаниясын
қоса алғанда, басқа үмiткерлермен келiссөздер жүргiзу ұсынылсын.

      Премьер-Министр

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК